Diari Oficial de la Generalitat Valenciana


Sumari del DOGV 7443, del 15-01-2015 (2015/162)

RESOLUCIÓ de 29 de desembre de 2014, de la Direcció General d'Avaluació Ambiental i Territorial, per la qual s'ordena la publicació de les estimacions d'impacte ambiental corresponents als expedients 348/08-AIA Aldaia i 73/14-AIA Benifato.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7443

Data del DOGV
:   15-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/162


Data del document
:   29-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Benifato
    * Aldaia
    * impacte ambiental

RESOLUCIÓ de 29 de desembre de 2014, de la Direcció General d'Avaluació Ambiental i Territorial, per la qual s'ordena la publicació de les estimacions d'impacte ambiental corresponents als expedients 348/08-AIA Aldaia i 73/14-AIA Benifato. [2015/162]  
De conformitat amb l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de l'estimació d'impacte ambiental, resolc:  
  
  
Únic  
Publicar en el Diari Oficial de la Comunitat Valenciana les estimacions d'impacte ambiental corresponents als expedients 348/08-AIA Aldaia i 73/14-AIA Benifato.  
  
«Estimació d'impacte ambiental  
Expedient: 348/1739-AZM.  
Títol: PAI Sector AM-3 i PPB.  
Promotor: Ajuntament d'Aldaia.  
Autoritat substantiva: Ajuntament d'Aldaia.  
Localització: Sectors AM-3 i PPB del terme municipal d'Aldaia (València).  
Descripció del projecte  
L'Ajuntament d'Aldaia promou el desenrotllament dels sectors AM-3 i PPB, per a la qual cosa es tramita el projecte d'urbanització corresponent, del pla parcial dels sectors AM-3 i PPB. Consultat el pla parcial en la versió de desembre de 2009 (text refós), comprén sòl urbanitzable d'ús industrial i terciari dels sectors AM-3 i PPB i l'element de la xarxa primària comprés entre ambdós sectors, del Pla General d'Aldaia. Té per objecte establir l'ordenació detallada i actualitzar ordenadament l'estructura territorial a noves demandes socials, tot això a l'empara de l'article 72 de la Llei 16/2005, de 30 de desembre, Urbanística Valenciana.  
  
El sòl urbanitzable que es pretén desenrotllar es va classificar com a tal en el Pla General d'Aldaia, aprovat definitivament amb data 5 de gener de 1990 per la Comissió Territorial d'Urbanisme de València i publicat posteriorment en el DOGV de 4 de desembre de 1990.  
La delimitació proposada arreplega el conjunt de sengles sòls urbanitzables, el sector AM-3 i el PPB, separats per un element pertanyent a la xarxa primària viària que, incorporat a l'àmbit del projecte, se cedix i s'executa a càrrec dels sectors.  
El sector AM-3 del vigent Pla General d'Aldaia es caracteritza pels continguts de la fitxa que sobre este definira el citat pla general. A manera de resum:  
- Es tracta d'un sòl urbanitzable no programat.  
- La superfície delimitada ascendix als 280.000 m² de sòl.  
- L'ús global és l'industrial i/o terciari.  
- L'índex d'edificabilitat (intensitat segons la terminologia del pla general) és 0,50 m²/m², amb una edificabilitat màxima de 140.000 m² de sostre.  
Per la seua banda, el sector PPB es caracteritza pels aspectes següents:  
- Es tracta d'un sòl urbanitzable programat.  
- La superfície delimitada és de 121.600 m² de sòl.  
- L'ús global és l'industrial.  
- L'índex d'edificabilitat (intensitat segons PG) és 0,62 m²/m² (referits exclusivament a una superfície de 89.000 m²), amb una edificabilitat màxima de 55.180 m² de sostre.  
Finalment, l'element de la xarxa primària viària que separa els dos àmbits presenta una superfície de 27.824,86 m² de sòl.  
Tant el sector AM-3 com el PPB presenten edificacions consolidades en el seu interior, algunes d'estes en funcionament i compatibles amb els usos i l'ordenació proposada.  
Urame Aldaia, SL, és l'adjudicatari del concurs per a la urbanització del sector.  
El projecte d'urbanització, preveu les infraestructures i els servicis necessaris per a l'ús industrial i terciari: xarxa de sanejament d'aigües residuals, xarxa d'evacuació de pluvials, xarxa de distribució d'aigua potable, xarxa de distribució d'aigua no potable, xarxa de proveïment d'energia elèctrica, xarxa de gas, enllumenat, xarxa de telefonia i xarxa de reg. Igualment, es dissenyen els vials principals i secundaris del sector. El vial del sector, que forma part de la xarxa primària, inclou un carril bici.  
Tramitació administrativa  
Amb data 24 de novembre de 2008, va tindre entrada en este òrgan ambiental procedent del Servici Territorial de Medi Ambient, l'escrit de l'Ajuntament d'Aldaia que sol·licita l'avaluació ambiental del programa d'actuació integrada del sector AM-3 i PPB comprensiu del pla parcial, projecte d'urbanització i instruments que els acompanyen (estudi d'impacte ambiental, estudi del paisatge i estudi acústic), presentats per la mercantil Urame Aldaia, SL. Segons s'exposa en l'escrit, el citat PAI va ser aprovat en Sessió Plenària de 4 de juliol de 2007, condicionat al pronunciament en matèria d'avaluació ambiental.  
  
Amb data 7 d'abril de 2009, per este òrgan ambiental es va sol·licitar informe als òrgans competents en paisatge i contaminació acústica. Amb data 15 d'abril de 2009, el Servici de Protecció de l'Ambient Atmosfèric va informar sobre el contingut de l'estudi acústic aportat. No s'ha emés un informe en matèria de paisatge.  
Amb data 22 d'abril de 2009, es va emetre un informe, de la Direcció General de Gestió del Medi Natural, pel qual se sol·licitava a l'Ajuntament d'Aldaia que es completara la documentació remesa, d'acord amb allò que s'ha especificat en l'Orde de 3 de gener de 2005, de contingut mínim de l'estudi d'impacte ambiental. En concret, se sol·licitava l'informe de l'organisme de conca competent, certificat de l'entitat gestora de l'EDAR que justifique l'admissibilitat de les aigües generades pel desenrotllament del sector i certificat relatiu a la capacitat de gestió de residus.  
Amb data 22 d'octubre de 2009, es va rebre de l'Ajuntament:  
- Informe d'Aigües de l'Horta (concessionària del subministrament d'aigua) de data 11 de maig de 2009, en el qual es preveu que serà possible aportar els consums que siguen demandats.  
- Informe de l'EPSAR, de data 11 de setembre de 2009, que indica la viabilitat del tractament en l'EDAR Quart-Benagéber de les aigües residuals generades pel sector, sempre que es complisquen una sèrie de condicions.  
- Informe de 24 de setembre de 2009, del tècnic municipal de medi ambient, el qual basant-se en l'ordenança municipal de neteja viària i arreplega de residus urbans, indica que l'Ajuntament requerix a les empreses la separació de residus en fraccions valoritzables i la justificació fefaent de la seua entrega a gestor. Així mateix, els xicotets productors de residus assimilables a urbans, poden depositar-los en l'ecoparc, sempre d'acord amb les condicions de gestió i funcionament d'esta instal·lació.  
Amb data 2 d'octubre de 2014, s'ha rebut d'Urame Aldaia, SL, còpia d'informe emés amb data 11 de setembre de 2014 per la Confederació Hidrogràfica del Xúquer, en el qual es considera acreditada la disponibilitat de recursos hídrics per al sector.  
Amb data 4 de novembre de 2014, s'ha rebut ofici de l'Ajuntament d'Aldaia per mitjà del qual es remet el certificat del secretari general de la realització de la informació pública de l'alternativa tècnica de l'esmentat sector, que incloïa el projecte d'urbanització, per mitjà d'anunci en el DOCV de data 22 de desembre de 2005; que es van formular 34 al·legacions, sense que d'estes puga desprendre's al·legació de caràcter ambiental al projecte d'urbanització.  
  
Afectacions legals  
D'acord amb la Llei 9/2006, de 28 d'abril, en particular els criteris establits en l'annex II i la definició continguda en l'article 2, així com l'àmbit territorial del pla avaluat, s'ha considerat este una zona de reduït àmbit territorial, en la qual per les seues escasses dimensions el nivell de protecció del medi ambient i la integració ambiental poden aconseguir-se de forma semblant, bé per mitjà de l'aplicació de l'avaluació ambiental d'un pla o programa, bé per mitjà de l'aplicació de l'avaluació d'impacte ambiental dels projectes que el realitzen. D'acord amb l'article 3.2 del Reial Decret 1/2008, d'11 de gener, en relació amb l'annex II, grup 7.a, els projectes de zones industrials estaran sotmesos a avaluació d'impacte ambiental quan així ho decidisca l'òrgan ambiental. Tenint en compte el que disposa el Decret 162/1990, de 15 d'octubre, segons la redacció donada pel Decret 32/2006, de 10 de març, el projecte queda inclòs en l'annex II, apartat 3.f i constituïx per tant un supòsit d'estimació d'impacte ambiental de projectes.  
  
La gestió de residus queda regulada per la normativa en la matèria, en particular, en la Llei 22/2011, de 28 de juliol, en la Llei 20/1986, de 14 de maig i en la Llei 10/2000, de 12 de desembre, així com el seu desplegament reglamentari. El Reial Decret 105/2008, d'1 de febrer, regula la gestió dels residus de construcció i demolició.  
La Llei 7/2002, de 3 de desembre i la Llei 37/2003, de 17 de novembre, regulen les condicions a complir en matèria de contaminació acústica.  
D'acord amb la modificació de la Llei 6/1991, de carreteres de la Comunitat Valenciana, introduïda per la Llei 14/2005, de mesures fiscals, de gestió financera i administrativa i d'organització de la Generalitat, la zona de protecció de carreteres serà, com a mínim, de 25 m. Els terrenys inclosos en la zona de protecció de la carretera no computaran als efectes de les reserves dotacionals mínimes exigibles per la legislació urbanística.  
L'actuació incorpora un estudi d'integració paisatgística, d'acord amb el que establix el Decret 120/2006, d'11 d'agost.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Consideracions ambientals  
El sector sobre el qual es dissenya el projecte d'urbanització, correspon a una zona triangular definida pel traçat de la CV-409 i CV-410 (sud-sud-oest), per límit municipal amb Quart de Poblet (nord) i per unes zones industrial i dotacional-esportiva existents (est). Es tracta d'un àmbit ocupat per terrenys de cultiu abandonats (erm) excepte en el cantó sud-est i al nord de la rotonda on confluïxen la CV-409 i CV-410, enclavaments que estan ocupats per edificacions industrials. La franja de terreny de Quart de Poblet que fita amb el sector, d'una amplària d'entre 200 m i 350 m, està destinada a ús industrial i delimitada al nord per la A-3.  
L'estudi d'impacte ambiental conté un ampli diagnòstic de la situació actual de la zona, acompanyat de multitud de dades explicatives de les diferents metodologies d'estudi aplicades. L'anàlisi de les afectacions potencials del projecte, per contra, és d'escassa entitat. Es realitza un estudi de capacitat d'acollida del territori que conclou la compatibilitat del desenrotllament previst.  
L'àmbit del projecte d'urbanització comprén una zona plana, sense riscos naturals rellevants. Al sud es localitza el barranc de la Saleta (o Poalet), separat del sector per la CV-4010. Encara que este barranc té associat un cert risc d'inundació, no afecta el sector en estudi i és especialment aigües avall d'este on es concentra. No hi ha figures de protecció que afecten este entorn periurbà, donada l'absència d'elements naturals d'interés i l'alt grau d'antropització. Tant la vegetació com la fauna presents estan constituïdes per espècies adaptades a la presència i usos humans. No hi ha cap via pecuària que travesse el sector. No es té constància de la presència d'elements del patrimoni cultural en l'àmbit d'estudi.  
Les mesures preventives i correctores encaminades a la compatibilització dels usos previstos en el sector amb els usos presents en l'entorn i amb les característiques del territori, s'han incorporat al disseny del sector.  
El projecte d'urbanització s'ajusta als paràmetres establits en el pla general, en particular, als usos regulats en este. Donat el desenrotllament urbà previ de l'entorn, existixen en la proximitat xarxes de proveïment amb les quals es connectarà el sector. En particular, es disposa en l'entorn de l'actuació de sistemes de gas, electricitat i proveïment d'aigua, així com un pou de subministrament d'aigua no potable i un col·lector d'evacuació d'aigües residuals, amb els quals és possible connectar els sistemes del sector sense necessitat d'obres auxiliars rellevants.  
  
S'aporta un estudi acústic realitzat per mitjà de càlculs matemàtics (modelització) a partir de les dades de trànsit dels vials existents en l'entorn del sector. No s'han validat les dades obtingudes per mitjà de mesuraments. S'indica que l'aeroport de Manises pot influir sobre els nivells acústics, encara que no es modelitza la dita influència. S'estima el compliment dels nivells sonors establits en la normativa, basant-se en les distàncies existents entre les illes de cases del sector i els vials que constituïxen les fonts de soroll més significatives.  
  
En relació amb les línies elèctriques de mitjana tensió existents que travessen el sector, es preveu el soterrament d'estes. La xarxa de mitjana tensió del sector formarà una anella, per a assegurar la continuïtat i qualitat del subministrament. Es dissenya igualment la xarxa de proveïment en baixa tensió a tot el sector.  
En atenció a la capacitat de drenatge de la zona, que es considera limitada, es dissenya la xarxa de pluvials amb connexió a un tanc de tempestat i 5 basses. Respecte a la xarxa d'evacuació d'aigües residuals, es preveu la connexió amb el col·lector que travessa el sector i que canalitza les aigües cap a l'estació depuradora de Quart-Benàger, que disposa de capacitat de tractament suficient per als cabals generats pel sector. S'especifica el punt de connexió.  
Es dissenya igualment la xarxa de proveïment d'aigua (dos xarxes, una d'aigua potable i una altra no potable per a reg), la xarxa de proveïment de gas i telefonia. S'incorpora el disseny de l'enllumenat públic i dels vials del sector.  
Els espais verds del sector s'enjardinaran amb espècies autòctones i de baix requeriment hídric, i a més és perseguirà la seua integració paisatgística.  
L'accés al sector es resol per mitjà de la connexió del vial principal del polígon amb la rotonda existent en la confluència de les carreteres CV-410 i CV-409.  
Les obres d'urbanització implicaran l'eliminació de les séquies de reg existents, encara que a causa de l'abandó de les explotacions agrícoles, es tracta de conduccions de traçat discontinu i fora d'ús, que no proveïxen parcel·les exteriors al sector. S'eliminarà també un depòsit d'aigua en desús. Altres mesures preventives i correctores a adoptar durant l'execució de les obres d'urbanització que es proposen són:  
  
- Per a evitar l'increment de pols associat als moviments de terres, es realitzaran regs periòdics i es protegirà del vent els materials pulverulents.  
- Per a minimitzar el nivell de soroll associat a les obres, es procedirà al correcte manteniment de la maquinària i control de la velocitat dels vehicles.  
- Per a evitar la contaminació dels sòls i aigües, es controlarà l'adequada gestió dels residus de construcció i demolició, així com qualsevol fuga accidental.  
- Es reservarà la capa vegetal del sòl per al seu ús en les zones enjardinades.  
L'explotació del sector comportarà l'exigència del compliment de les ordenances i normes aplicables en relació amb la gestió de residus, abocaments d'aigües residuals, emissió de soroll, entre altres.  
El pla de vigilància ambiental proposat perseguix garantir que el desenrotllament del projecte està d'acord amb les directrius establides en l'estudi d'impacte ambiental, per mitjà del control ambiental de l'obra i l'emissió d'informes de seguiment. Inclou, per exemple, la comprovació de l'aplicació de les mesures correctores i preventives, control dels escolaments, vigilància i manteniment dels sistemes de drenatge, control dels residus generats i eliminar les espècies exòtiques invasores. En relació amb el patrimoni cultural, s'establixen mesures preventives en la fase de construcció.  
Consideracions jurídiques  
Els projectes d'urbanització de plans parcials d'ús industrial que desenrotllen plans generals d'ordenació urbana o normes subsidiàries i complementàries del planejament no sotmesos a avaluació o estimació d'impacte ambiental, estan sotmesos a estimació d'impacte ambiental, d'acord amb l'apartat 3.f de l'annex II del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.  
  
L'expedient ha observat els tràmits previstos en el Decret 162/1990, de 15 d'octubre, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule l'estimació d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'urbanització del sector AM3-PPB d'Aldaia (València), sempre que l'actuació es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient i es complisquen les condicions establides en l'apartat segon.  
  
  
Segon  
Com a condicions complementàries, s'establixen les següents:  
1. Els residus generats durant les obres d'urbanització seran degudament gestionats a través d'empreses autoritzades. De la mateixa manera, els abocaments incontrolats detectats en la zona seran gestionats adequadament.  
2. Si durant l'execució de les obres es produïra qualsevol troballa d'elements del patrimoni cultural, es procedirà a la paralització d'estes i la seua comunicació a l'òrgan competent en patrimoni cultural.  
  
3. L'enjardinament previst en la franja contigua a la CV-410 inclourà, sempre que les servituds associades a esta ho permeten, espècies de port arbori a fi de constituir una pantalla visual.  
4. Qualsevol modificació o ampliació del projecte presentat, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 12 de desembre de 2014.- El director general d'Avaluació Ambiental i Territorial: Juan Giner Corell.»  
  
  
«Estimació d'impacte ambiental  
Expedient: 73/14-AIA.  
Número d'expedient EIA: 29/6925-TFA.  
Títol del projecte: estació base de telefonia mòbil en la parcel·la 726 del polígon 1, al terme municipal de Benifato.  
Promotor: Vodafone España.  
Autoritat substantiva: Ajuntament de Benifato.  
Localització: parcel·la 726, polígon 1, al terme municipal de Benifato (Alacant).  
Descripció del projecte  
El projecte pretén la instal·lació d'una estació base de telecomunicacions per part de l'empresa Vodafone España, SAU.  
Descripció de les característiques més rellevants del projecte  
La instal·lació de l'estació base de telefonia mòbil es durà a terme en el polígon 1, parcel·la 726, al terme municipal de Benifato. Esta antena estarà formada per una torre de gelosia autosuportada de 15 m d'alçària, que anirà coronada amb una antena sectorial. Sobre la torre, i a l'alçària tècnicament adequada, s'ubicarà també una paràbola de 60 cm de diàmetre la funció de la qual és de radioenllaç amb la xarxa de comunicacions. Com a equip de telecomunicacions se subministrarà un equip d'intempèrie model APM-30 amb el quadro elèctric i de terres corresponent. Tot açò s'ubicarà dins d'un recinte tancat, que s'habilitarà exclusivament per a este fi i les dimensions del qual seran de 6x4 m, i la superfície total ocupada serà de 24 metres quadrats. Tots els equips descrits descansaran sobre una llosa de formigó que garantisca la verticalitat de l'antena.  
S'utilitzarà com a camí d'accés un camí asfaltat conegut com camí d'Atzaneta, des d'on s'accedirà a la parcel·la 726 i que naix des del nucli de la població.  
El subministrament elèctric de la base, es realitzarà per mitjà d'una línia soterrada de baixa tensió a 230v monofàsica des de CGPM existent.  
El punt exacte de situació de l'estació base és la següent:  
- Longitud: 38º 40 38.44N.  
- Latitud: 00º 12 12.68E.  
La classificació urbanística del sòl que ocupa és la de sòl no urbanitzable protegit.  
Descripció de l'activitat  
La instal·lació de l'antena es realitza per a dotar la població d'una infraestructura bàsica de telecomunicacions, en concret de telefonia mòbil, necessària per a la comunicació de la població i necessària al seu torn com a infraestructura necessària per a la comunicació d'emergències que poguera succeir en l'entorn.  
Tramitació administrativa  
Amb data 30 d'abril de 2014 va tindre entrada la sol·licitud d'estimació d'impacte ambiental per a l'estació base de telefonia mòbil en la parcel·la 726 del polígon 1, al terme municipal de Benifato, remesa pel Servici de Medi Ambient de la Direcció Territorial d'Alacant. La documentació rebuda junt amb la sol·licitud consistix en:  
- Còpia d'informe de 13 de juny de 2011, del tècnic de gestió forestal de la secció forestal emés en l'expedient d'informe sectorial base urbanisme 46/2011 CONS 2011/0110 en relació amb el dit projecte.  
  
- Ofici de l'Ajuntament de Benifato de data d'entrada 3 de setembre de 2012 remetent l'informe de 30 de gener de 2012, de l'arquitecte, l'informe de 15 de juliol de 2011, del Servici Territorial d'Urbanisme d'Alacant, dos projectes tècnics de desembre de 2010 i l'estudi d'impacte ambiental de juny de 2012.  
- Informe de 17 de setembre de 2012, del tècnic de demarcació d'Altea de la secció forestal.  
- Ofici de l'Ajuntament de Benifato de data d'entrada 18 de desembre de 2012 sobre reiteració d'estimació d'impacte ambiental i ofici de 20 de desembre de 2012, de contestació a l'Ajuntament.  
- Ofici de 23 d'octubre de 2012 i de 20 de desembre de 2012 que sol·licita informe al Servici d'Infraestructura Verda i Paisatge sobre la necessitat o no d'estudi d'integració paisatgística.  
- Informe de 7 de gener de 6591 MH 2012/256 del Servici d'Infraestructura Verda i Paisatge, informe de 21 de gener de 2013, de l'assistència tècnica i requeriment de 22 de gener de 2013, de documentació addició a l'EIP i EIA a l'Ajuntament de Benifato.  
- Ofici de l'Ajuntament de Benifato de data d'entrada 6 de maig de 2013 presentant documentació complementària.  
- Informe de 13 de juny de 2013, de l'assistència tècnica i requeriment de 17 de juny de 2013, de documentació addicional a l'Ajuntament de Benifato.  
- Ofici de l'Ajuntament de Benifato de data d'entrada 17 de setembre de 2013 presentant documentació complementària i ofici de 23 de setembre de 2013, de petició d'informe al Servici d'Infraestructura Verda i Paisatge.  
- Informe de 25 d'octubre de 2013, del Servici d'Infraestructura Verda i Paisatge EP 2012/256, informe 7 de novembre de 2013 de l'assistència tècnica i requeriment de 7 de novembre de 2013, de documentació addicional a l'Ajuntament de Benifato.  
- Ofici de l'Ajuntament de Benifato de data d'entrada 17 d'abril de 2014 que presenta documentació complementària per a l'esmena de deficiències.  
Informes sectorials  
S'han complit tots els requisits que se li han requerit dels distints òrgans ambientals, i les conclusions més rellevants són les següents:  
  
- Amb data 13 de juny de 2011 el tècnic de gestió forestal de la secció forestal informa:  
«La parcel·la 726 del polígon 1, del terme municipal de Benifato, a la província d'Alacant, s'ubica en sòl forestal. Per este motiu, al tractar-se d'una infraestructura de comunicació telefònica amb connexió elèctrica atenent a l'article 63, apartats a) i g), de la Llei 3/1993, Forestal de la Comunitat Valenciana, l'actuació pretesa s'ha de sotmetre al procediment d'estimació d'impacte ambiental. Esta actuació no afecta vies pecuàries o forests gestionades per esta Conselleria».  
  
- L'informe de 15 de juliol de 2011, del Servici Territorial d'Urbanisme d'Alacant arriba a la conclusió següent:  
«[...] el tècnic que subscriu emet un informe favorable condicionat a la verificació, prèviament a l'atorgament de la llicència urbanística corresponent, de les condicions exposades, respecte a les distàncies previstes en l'article 100.2.f i 100.3 del ROGTU i a l'obtenció de l'estimació acceptable d'impacte ambiental [...]».  
- L'informe tècnic de data 30 de gener de 2012 de l'agència gestora dels municipis de forests conclou de la manera següent:  
  
«[...] que personat en el lloc de referència i després de la pertinent comprovació es verifica que l'esmentada construcció i el tancament complixen el que establix l'article 100.2.f i 100.3 del ROGTU. I queda la compatibilitat urbanística condicionada a l'estimació d'impacte ambiental [...]».  
- Amb data 4 de setembre de 2012 el tècnic de l'oficina de la demarcació d'Altea emet la fitxa següent en relació amb els valors ambientals que pogueren veure's afectats per les actuacions del projecte. En la dita fitxa s'indica que no afecta cap figura ambiental, encara que realitza les observacions següents: la instal·lació no afecta terrenys forestals, si bé fita amb terreny forestal amb fleixos i pins. En observacions s'indica: ja està instal·lada. Hi ha una altra antena de telefonia a 600 m en posició més dominant.  
- Amb data 7 de gener de 2013 el Servici d'Infraestructura Verda i Paisatge va emetre l'informe següent:  
«[...] serà suficient elaborar un estudi d'integració paisatgística que conste de la documentació següent:  
1. Valoració de la Integració Paisatgística i Visual, amb aportació de reportatge fotogràfic [...]  
2. Mesures d'integració i programa d'implementació per a evitar, reduir o compensar qualsevol efecte negatiu sobre el paisatge [...]».  
- Amb data 22 de gener de 2013 el Servici Territorial de Medi Ambient d'Alacant sol·licita la documentació addicional següent: justificar de forma adequada l'alternativa òptima d'ubicació de l'antena davant d'altres alternatives possibles. Desenrotllar l'inventari ambiental. Desenrotllar amb major detall les mesures protectores i correctores per a les actuacions projectades. Proposar un programa de vigilància ambiental en què es comprove l'evolució dels impactes previstos i que complisca els objectius que garantixen les mesures protectores i correctores.  
  
- Amb data 25 d'octubre de 2013 s'emet nou informe del Servici d'Infraestructura Verda i Paisatge en què destaquen els paràgrafs següents: «S'haurà d'aportar la justificació de l'execució del Pla de Participació Pública presentat junt amb els resultats i conclusions obtinguts [...]» «L'estudi d'Integració [...] no inclou les mesures d'integració paisatgística amb caràcter normatiu sol·licitades. Per això es reitera la necessitat d'aportar mesures d'integració paisatgística concretes per a la integració paisatgística i visual de l'actuació existent, així com per a millorar la qualitat visual de l'entorn, junt amb la seua valoració temporal i econòmica per mitjà del programa d'implementació corresponent. Les dites mesures consistiran, entre altres, en: absència de balises lluminoses en la torre i la utilització d'un color neutre en l'antena (tal com s'especifica en l'estudi d'impacte ambiental). Restitució de l'orografia que pot veure's afectada (segons indica el cronograma del programa d'implementació presentat), amb la descripció de l'abast de la dita restitució. Manteniment de l'arbratge existent en l'entorn, haurà de proposar plantacions semblants si s'estima necessari en funció de l'anàlisi visual realitzat, tal com se sol·licitava en l'anterior informe emés per este servici.»  
S'ha contestat a tots els requeriments dels informes emesos i s'ha elaborat l'estudi d'impacte ambiental i l'estudi d'integració paisatgística per part del promotor.  
Alternatives  
En la documentació aportada per l'empresa es justifica de forma suficient la localització de l'antena.  
Afectacions legals  
Segons informe de 17 de setembre de 2012 realitzat pel tècnic de la demarcació d'Altea, la parcel·la on s'ubica l'antena fita amb terreny forestal. Per este motiu al tractar-se d'una infraestructura de comunicació telefònica amb connexió elèctrica atenent a l'article 63, apartats a i g, de la Llei 3/1993, Forestal de la Comunitat Valenciana, l'activitat pretesa s'ha de sotmetre al procediment d'estimació d'impacte ambiental.  
  
Tot això sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Consideracions ambientals  
La parcel·la on s'ubica l'activitat objecte d'estudi no està afectada per cap figura de protecció ambiental ni mostra riscos per inundació. L'antena ja està construïda, per la qual cosa s'avaluaran els impactes en la seua fase d'explotació.  
1. Identificació d'impactes:  
Els principals impactes identificats per la realització de l'activitat són els següents:  
- Ocupació de sòl.  
- Impacte visual.  
- Danys en la vegetació.  
- Soroll audible.  
- Alteració avifauna.  
2. Consideracions sobre les mesures protectores i correctores.  
Quant a les principals mesures preventives i correctores dels impactes identificats i valorats, es preveuen les següents:  
- Respecte a l'ocupació del sòl, quan cesse l'activitat, es tornarà la parcel·la al seu estat original.  
- Respecte a l'impacte visual, la seua disposició en un terreny molt poc freqüentat junt amb l'arbratge abundant al seu voltant que tapa l'antena, fan que l'impacte visual siga mínim. Els accessos a la parcel·la es realitzaran pels camins existents.  
- Respecte als danys a la vegetació, només afecta cultius herbacis.  
  
- Respecte al soroll audible, al localitzar-se la parcel·la en una àrea d'ús agrícola amb presència de vivendes aïllades, és una zona de baixa o nul·la sensibilitat acústica. Per tant compliria la Llei 7/2002, de 3 de desembre, de la Generalitat Valenciana, de protecció contra la contaminació acústica.  
- En el moment que l'alteració de l'avifauna, es preveu que en cas d'instal·lar-se nius o adormidors d'aus en les instal·lacions, haurà de realitzar-se un estudi de la viabilitat de la seua presència en estes, així com l'avaluació i el seguiment de possibles impactes sobre estes espècies. Si es tractara d'alguna espècie amenaçada, s'informarà l'autoritat competent.  
Es preveu en l'estudi d'impacte ambiental un programa de vigilància ambiental que cobrix la vigilància de tots els possibles impactes que poguera ocasionar la instal·lació.  
Consideracions jurídiques  
1. Al projecte examinat, d'acord amb les dates de tramitació, li és aplicable l'article 63, apartats a i g, de la Llei 3/1993, Forestal de la Comunitat Valenciana, per tant l'activitat pretesa s'ha de sotmetre al procediment d'estimació d'impacte ambiental.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, d'Impacte Ambiental, i en les altres disposicions que se li apliquen.  
3. L'article 5 del Decret 162/1990, de 15 d'octubre, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la Llei 2/1989, d'Impacte Ambiental.  
4. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Per tant, en vista de tot l'anterior i fent ús de les facultats que tinc legalment atribuïdes, formule l'estimació d'impacte ambiental següent:  
  
Primer  
Estimar acceptables, només als efectes ambientals i sense perjuí d'altres autoritzacions administratives que li siguen preceptives, el projecte estació base de telefonia mòbil en la parcel·la 726 del polígon 1, al terme municipal de Benifato, sempre que el projecte es desenrotlle segons la documentació tècnica presentada i s'adopten les mesures indicades en l'apartat segon.  
  
Segon  
Addicionalment a les mesures adoptades en el projecte, s'establixen les condicions següents:  
1. S'haurà de realitzar una auditoria acústica a fi de comprovar el compliment dels límits establits en la normativa en matèria de contaminació acústica, Llei 7/2002, de 3 de desembre.  
2. Les accions incloses en el programa de vigilància ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
3. S'haurà d'aportar a l'òrgan substantiu la justificació del pla de participació pública presentat, junt amb els resultats i les conclusions obtinguts, conforme a l'informe del Servici d'Infraestructura Verda i Paisatge, de 25 d'octubre de 2013.  
4. Qualsevol modificació o ampliació del projecte presentat, haurà de ser comunicada a l'òrgan ambiental competent que establirà, si és procedent, l'aplicació de noves mesures correctores.  
5. Quan finalitze la fase d'explotació de l'estació base de telefonia, s'haurà d'informar l'òrgan ambiental competent i al seu torn, presentar projecte de desmantellament de les instal·lacions i de restauració de la parcel·la.  
  
Tercer  
Notificar a les parts interessades que contra la present resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Quart  
Publicar un extracte de la present estimació d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 31 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 5 de desembre de 2014.- El director general d'Avaluació Ambiental i Territorial: Juan Giner Corell.»  
  
  
València, 29 de desembre de 2014.- El director general d'Avaluació Ambiental i Territorial: Juan Giner Corell.